[{"text_idx": "#000001", "text": "Tehnilised indikaatorid on finantsturgude analu\u0308u\u0308simise oluline osa. Mo\u0303ned neist pu\u0308u\u0308avad ma\u0308a\u0308rata trendi po\u0308o\u0308rdemomenti ehk momentumit, na\u0308iteks suhtelise tugevuse indeks (RSI), StochRSI vo\u0303i MACD. Graafikutelt potentsiaalselt oluliste punktide leidmiseks vo\u0303ib kasutada ka teisi indikaatoreid, na\u0308iteks Fibonacci korrektsioonitasemeid, paraboolset SAR\u2010i vo\u0303i Bollinger Bandsi."}, {"text_idx": "#000002", "text": "Mis on aga ko\u0303ige olulisem indikaator? Va\u0308idetavalt on see kauplemismaht. Kauplemismahtu saab kasutada trendi kinnitamise, trendi vo\u0303imaliku po\u0308o\u0308rdepunkti tuvastamise ja paljude teiste strateegiate jaoks."}, {"text_idx": "#000003", "text": "VWAP puhul on kombineeritud kauplemismaht ja hinnaliikumine, mis teevad sellest praktilise ja ho\u0303lpsasti kasutatava indikaatori. VWAP aitab kauplejatel hinnaliikumiste trendi ma\u0308a\u0308rata vo\u0303i positsiooni sisenemis- ja va\u0308ljumispunkte tuvastada."}, {"text_idx": "#000004", "text": "Uurime la\u0308hemalt, mis on VWAP, kuidas see to\u0308o\u0308tab ja kuidas kauplejad vo\u0303iksid seda oma kauplemisstrateegias kasutada."}, {"text_idx": "#000005", "text": "VWAP on mahuga kaalutud keskmine hind. Nagu nimigi viitab, on see antud perioodi kaalutud keskmine vara hind, kus arvestatakse kauplemismahtu."}, {"text_idx": "#000006", "text": "VWAP\u2010i teeb eriti vo\u0303imsaks indikaatoriks just see, et keskmise hinna arvutusvalemisse on kaasatud kauplemismaht ehk varaga kaubeldud kogused. Mo\u0303ned kauplejad arvavad, et kauplemismaht on u\u0308ldse ko\u0303ige olulisem mo\u0303o\u0303dik pa\u0308rast hinda. VWAP\u2010i teeb eriti kasulikuks to\u0308o\u0308riistaks nii analu\u0308u\u0308tikute kui ka kauplejate jaoks just asjaolu, et need kaks olulist mo\u0303o\u0303dikut on u\u0308hendatud u\u0308heks indikaatoriks."}, {"text_idx": "#000007", "text": "VWAP vo\u0303ib anda teavet nii turgu valitsevast trendist kui ka likviidsusest."}, {"text_idx": "#000008", "text": "Kui soovid ko\u0303ige kasulikumate tehniliste na\u0308itajate kohta rohkem lugeda, vaata artiklit 5 peamist tehnilise analu\u0308u\u0308si indikaatorit."}, {"text_idx": "#000009", "text": "Enamikus kauplemiskeskkondades valid lihtsalt indikaatori ja arvutused tehakse sinu eest. Sellest hoolimata oleks kasulik ka valemit teada, et seda indikaatorit veelgi to\u0303husamalt kasutada. Niisiis, kuidas arvutatakse VWAP?"}, {"text_idx": "#000010", "text": "VWAP\u2010i arvutamiseks peame summeerima iga tehingu va\u0308a\u0308rtuse (hind korrutatud kogus) ja seeja\u0308rel jagama selle kogumahuga."}, {"text_idx": "#000012", "text": "Esiteks peame arvutama esimesele 5-minutilisele perioodile vastava ku\u0308u\u0308nla tu\u0308u\u0308pilise hinna. Liidame ko\u0303rgeima, madalaima ja sulgemishinna ja jagame saadud arvu 3-ga.Korrutame tulemuse selle perioodi (antud juhul 5 minuti) kauplemismahuga. Nimetagem selle va\u0308a\u0308rtuse n1\u2010ks , kuna see on seotud esimese perioodiga.Jagame n1 summeeritud kauplemismahuga kuni selle perioodi lo\u0303puni. See annab meile VWAP\u2010i va\u0308a\u0308rtuse esimese 5-minutilise kauplemisperioodi kohta.Ja\u0308rjestikuste VWAP va\u0308a\u0308rtuste arvutamiseks peame ja\u0308tkama iga perioodi uute n va\u0308a\u0308rtuste (n2, n3, n4...) lisamist eelnevatele va\u0308a\u0308rtustele. Seeja\u0308rel peame jagama kogumahuga kuni selle hetkeni."}, {"text_idx": "#000013", "text": "Esiteks peame arvutama esimesele 5-minutilisele perioodile vastava ku\u0308u\u0308nla tu\u0308u\u0308pilise hinna. Liidame ko\u0303rgeima, madalaima ja sulgemishinna ja jagame saadud arvu 3-ga."}, {"text_idx": "#000014", "text": "Korrutame tulemuse selle perioodi (antud juhul 5 minuti) kauplemismahuga. Nimetagem selle va\u0308a\u0308rtuse n1\u2010ks , kuna see on seotud esimese perioodiga."}, {"text_idx": "#000015", "text": "Jagame n1 summeeritud kauplemismahuga kuni selle perioodi lo\u0303puni. See annab meile VWAP\u2010i va\u0308a\u0308rtuse esimese 5-minutilise kauplemisperioodi kohta."}, {"text_idx": "#000016", "text": "Ja\u0308rjestikuste VWAP va\u0308a\u0308rtuste arvutamiseks peame ja\u0308tkama iga perioodi uute n va\u0308a\u0308rtuste (n2, n3, n4...) lisamist eelnevatele va\u0308a\u0308rtustele. Seeja\u0308rel peame jagama kogumahuga kuni selle hetkeni."}, {"text_idx": "#000017", "text": "Nu\u0308u\u0308d mo\u0303istame, miks VWAP\u2010i nimetatakse kumulatiivseks indikaatoriks, kuna va\u0308a\u0308rtused suurenevad ja\u0308rjestikuste lisamiste to\u0303ttu."}, {"text_idx": "#000018", "text": "Need, kes on huvitatud passiivsemast ja pikemaajalisest investeerimisest, vo\u0303ivad VWAP\u2010i kasutada selleks, et hinnata praeguse turuolukorra perspektiivi tulevase suhtes. Lihtsaim strateegia vo\u0303iks olla selline, et osta ainult varasid, mille hetkehind on alla VWAP\u2010i joont, kuna need varad on ilmselt alahinnatud."}, {"text_idx": "#000019", "text": "Seda arvestades peavad mo\u0303ned kauplejad heaks tehingusse sisenemise signaaliks hetke, kus vara hind u\u0308letab VWAP-i joone. Kui hind puutub VWAP\u2010i joont ja u\u0308letab selle, vo\u0303ivad nad avada pika positsiooni. Vastupidi, kui hind puutub VWAP\u2010i ja langeb allapoole, vo\u0303ivad nad avada lu\u0308hikese positsiooni."}, {"text_idx": "#000020", "text": "Selles mo\u0303ttes vo\u0303ib VWAP\u2010iga kasutatav strateegia olla sarnane liikuva keskmise strateegiaga. Kui hind on VWAP\u2010i joonest ko\u0303rgemal, vo\u0303ib turgu pidada pulli- ehk to\u0303usva trendiga turuks. Kui aga hind on VWAP\u2010i joonest allpool, peetakse seda karu- ehk langeva trendiga turuks. See olukord so\u0303ltub muidugi suuresti hinnagraafiku tehnilise mustri kontekstist ja sellistesse ma\u0308a\u0308ratlustesse tuleks alati suhtuda ettevaatusega."}, {"text_idx": "#000021", "text": "VWAP\u2010i vo\u0303ib kasutada ka likviidsusega seotud muutuste tuvastamiseks. See vo\u0303ib olla eriti kasulik institutsionaalsetele kauplejatele, kes soovivad ta\u0308ita suuri ordereid. Indikaator aitab neil ma\u0308a\u0308rata suurte tehingute jaoks ideaalseid sisenemis- ja va\u0308ljumispunkte, kus nende tehingud ei mo\u0303jutaks liiga palju turuhinda."}, {"text_idx": "#000022", "text": "VWAP\u2010i saab kasutada ka tehingu teostamise efektiivsuse mo\u0303o\u0303tmiseks. Selles mo\u0303ttes vo\u0303ib allpool VWAP\u2010i joont ta\u0308idetud ostuordereid pidada heaks hinnaks, kuna soetushind on alla vara mahuga kaalutud keskmise hinna. Ja vastupidi, VWAP\u2010ist ko\u0303rgemal ta\u0308idetud ostukorraldusi vo\u0303ib pidada halvaks ta\u0308itmiseks, kuna nende soetushind on u\u0308le vara mahuga kaalutud keskmise hinna."}, {"text_idx": "#000023", "text": "Asjaolu, et mo\u0303ned suured kauplejad ostavad allpool VWAP\u2010i joont ja mu\u0308u\u0308vad sellest ko\u0303rgemal, vo\u0303ib pakkuda turule veel u\u0308he positiivse efekti. Need mo\u0303lemad toimingud aitavad viia turuhinda keskmisele hinnale la\u0308hemale. See tagab, et suured kauplejad oma tegevusega stabiliseerivad turgu, mitte ei suru hindu keskmisest kaugemale. Pea meeles, et turuvaalad kauplevad suurimate mahtudega ja sellel tegevusel vo\u0303ib olla oluline mo\u0303ju hindadele."}, {"text_idx": "#000024", "text": "VWAP on enamasti kasulik pa\u0308evasisese indikaatorina. Kui modelleerida VWAP u\u0308le mitme pa\u0308eva, vo\u0303ib keskmise hinna joon olla moonutatud. Seega sobib VWAP ko\u0303ige paremini analu\u0308u\u0308siks, kus vo\u0303etakse arvesse kauplemispa\u0308eva vo\u0303i lu\u0308hemat perioodi."}, {"text_idx": "#000025", "text": "Nagu teised liikuvad keskmised, on ka VWAP viivitusega indikaator, kuna see po\u0303hineb varasematel hinnaandmetel. Samuti, sarnaselt liikuva keskmisega tuleb arvestada, et mida rohkem on andmeid, seda pikem on viivitus. Seega 20\u2010minutiline VWAP reageerib hinnamuutustele kiiremini kui 200\u2010minutiline VWAP."}, {"text_idx": "#000026", "text": "Oluline on meeles pidada, et kuna see po\u0303hineb varasematel hinnaandmetel, ei ennusta VWAP tulevasi hindu."}, {"text_idx": "#000027", "text": "Kuigi VWAP on vo\u0303imas indikaator, mida kasutavad paljud kauplejad, ei tohiks seda kasutada eraldiseisvana. Na\u0308iteks oleme arutanud, et vara vo\u0303idakse pidada alahinnatuks, kui selle hind on alla VWAP\u2010i joont. Tugeva to\u0303usutrendi korral ei pruugi hind allapoole VWAP\u2010i langeda aga pikka aega."}, {"text_idx": "#000028", "text": "Seeto\u0303ttu vo\u0303ivad kauplejad, kes seda konkreetset signaali ootavad, potentsiaalsest vo\u0303imalusest ilma ja\u0308a\u0308da. Samas ei pruugi tehingust ilmaja\u0308a\u0308mine olla maailma lo\u0303pp. Kui kaupleja sisenemisstrateegia na\u0308eb ette konkreetse su\u0308ndmuse toimumise ja seda su\u0308ndmust ei juhtu, ei tohiks ta positsiooni avada. Kui strateegia on ha\u0308sti la\u0308bimo\u0303eldud ja sellest peetakse ja\u0308rjekindlalt kinni, peaks pikas perspektiivis ha\u0308sti minema. Olenemata la\u0308henemisviisist on oluline mo\u0303ista riske ja neid juhtida."}, {"text_idx": "#000029", "text": "VWAP on indikaator, mis annab kauplejatele teada, milline on vara keskmine hind antud perioodil, arvestades kauplemismahuga."}, {"text_idx": "#000030", "text": "Mo\u0303ned kauplejad vo\u0303ivad VWAP\u2010i joont kasutada positsioonide sisenemiseks vo\u0303i va\u0308ljumiseks, la\u0308htudes sellest, kuidas see ristub turuhinnaga. See indikaator vo\u0303ib olla eriti kasulik suurte tehingute vo\u0303imalike sisenemis- ja va\u0308ljumispunktide tuvastamisel."}, {"text_idx": "#000031", "text": "VWAP on viivitusega indikaator, mis ta\u0308hendab, et see ei ennusta tuleviku hindu. Mo\u0303ned kauplejad va\u0308idavad, et seda on parem kasutada pa\u0308evasisese analu\u0308u\u0308si jaoks. Nagu ko\u0303iki teisi turuanalu\u0308u\u0308si to\u0308o\u0308riistu, ei tohiks VWAP\u2010i kasutada eraldiseisvana, kuna see toimib ko\u0303ige paremini koos teiste tehnikatega."}]